b'\n_START_ARTICLE_\nADS-B\n_START_PARAGRAPH_\nADS-B (Automatic dependent surveillance-broadcast) je tehnologija, ki se uporablja za sledenje letalom in pove\xc4\x8danju varnosti v letalskem prometu. Letala in drugi zrakoplovi javljajo svojo GPS pozicijo preko radijskega oddajnika drugim letalom, kontrolorjem, dispe\xc4\x8derjem in drugim uporabnikom na zemlji. _NEWLINE_ADS-B bo lahko nasledil ali pa zamenjal sekundarne radarske sisteme, ki so trenutno v uporabi. Sistem ADS-B je tudi bolj poceni, v ve\xc4\x8dini primerov bolj natan\xc4\x8den in se lahko uporablja, kjer ni radarjev npr. na oceanih. ADS-B bo lahko tudi zmanj\xc5\xa1al separacije med letali in omogo\xc4\x8dil pilotom bolj\xc5\xa1i pregled nad situacijo ("situational awarness")._NEWLINE_ADS-B je del Next Generation Air Transportation System (NextGen) ain Single European Sky ATM Research (SESAR). _NEWLINE_V ZDA bo do 1. januarja 2020 morala ve\xc4\x8dina zrakoplovov imeti to tehnologijo.  V Evropi bodo letala z vzletno te\xc5\xbeo ve\xc4\x8djo od 5700 kg ali pa hitrostjo ve\xc4\x8djo od 250 vozlov morala imeti ADS-B od leta 2017 naprej.'